Izziņa par atzinumos sniegtajiem iebildumiem par Ministru kabineta rīkojuma projektu “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0.versija)” un tā anotāciju

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 08.04.2019. |
|  |  |
| Saskaņošanas dalībnieki | Finanšu ministrija (12.04.2019. vēstule Nr. 12/A-21/1752) |
|  | Tieslietu ministrija (\_) |
|  | Vides aizsardzības un reģionālās attīstības ministrija (16.04.2019. vēstule Nr. 1-22/3519) |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav attiecināms |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. P.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| **Nr. P.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto**  **alternatīvo risinājumu** | **Projekta attiecīgā punkta (panta) galīgā redakcija** | |
|  | Anotācija | **Finanšu ministrija**  Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 6.punktā “Detalizēts ieņēmumu un izdevumu aprēķins” (turpmāk – 6.punkts) norādītās izmaksas Valsts pārvaldes cilvēkresursu vadības informācijas sistēmas (CIVIS) uzturēšanai 2019.gadam un 2020.gadam, ņemot vērā, ka tās neatbilst darbības programmas “Izaugsme un nodarbinātība” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projekta iesnieguma Nr.2.2.1.1/17/I/018 “Personāla vadības platformas projekts”  (turpmāk – Projekts) 2.pielikumā “Finansēšanas plāns” norādītajai informācijai. | **Ņemts vērā**  Valsts kanceleja sniedz skaidrojumu, ka saskaņā ar 2015.gada 17.novembra Ministru kabineta noteikumu Nr.653 “*Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi*” 27.punktu projekta netiešās attiecināmās izmaksas plāno kā vienu izmaksu pozīciju 15 procentu apmērā no šo noteikumu 20.1. un 20.1.1 apakšpunktā minētajām izmaksām. Ievērojot šo nosacījumu, Centrālā finanšu un līguma aģentūra (turpmāk – CFLA), apstiprinot kārtējo iesniegto Maksājuma pieprasījumu, arī attiecina kopējos projekta izdevumus, tai skaitā arī netiešās izmaksas 15 procentu apmērā, neatkarīgi no faktiskā netiešo izmaksu izlietojuma apmēra. Tādejādi gada summa veidojas no attiecīgajā gadā apstiprināto Maksājumu pieprasījumu kopsummas, bet nav vienāda ar faktiski izlietoto.  Sagatavojot Ministru kabineta rīkojuma projekta anotācijas III sadaļā dati tiek atspoguļoti saskaņā ar vidēja termiņa budžeta ietvaru, kas nozīmē, ka budžets projektā turpmākajiem gadiem (2019. un 2020.gadam) tiek plānots, ņemot vērā **faktisko izpildi 2018.gadā un šajā gadījumā tā nesakrīt ar** projekta iesnieguma Nr.2.2.1.1/17/I/018 “Personāla vadības platformas projekts”  2.pielikumā “Finansēšanas plāns” norādīto, jo faktiskā izpilde 2018.gadā bija mazāka nekā CFLA apstiprināja netiešās izmaksas saskaņā ar 15% likmi.  Vienlaikus Valsts kanceleja skaidro, ka 2019.gadā un 2020.gadā nav plānotas uzturēšanas izmaksas, kā to norāda Finanšu ministrija savā iebildumā. Uzturēšanas izmaksas tiek plānotas sākot no 2021.gada. | **Skatīt precizēto anotāciju** | |
|  | Anotācija | **Vides aizsardzības un reģionālās attīstības ministrija**  Anotācijas I sadaļas “Tiesību akta izstrādes nepieciešamība” 2. punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” otrajā rindkopā, lūdzam svītrot teikuma daļu “ir atbalstījusi CIVIS projekta precizētā apraksta iekļaušanu IKT mērķarhitektūras kārtējā versijā.” un aizstāt ar “ir saskaņojusi veiktās izmaiņas projekta detalizētajā aprakstā.” | **Ņemts vērā.** | **Skatīt precizēto anotāciju** | |
|  | Rīkojuma projekts | **Vides aizsardzības un reģionālās attīstības ministrija**  Rīkojuma projektā un tā pielikumā norādīts parakstītājs - Vides un reģionālās attīstības ministrs. Lūdzam svītrot. | **Ņemts vērā.** |  | |
|  | Rīkojuma projekta pielikums | **Vides aizsardzības un reģionālās attīstības ministrija**  Norādām, ka atbilstoši 2017. gada 30. oktobra VARAM apstiprinātajai metodikai par projektu iekļaušanu informācijas un komunikācijas tehnoloģiju mērķarhitektūrā, Ministru kabineta rīkojuma pielikums (turpmāk – pielikums) ir identisks detalizētā projekta apraksta kopsavilkuma daļai. Tā kā pielikums nav identisks detalizētā projekta apraksta kopsavilkuma daļai, lūdzam iesniegt VARAM attiecīgi precizēto detalizētā projekta apraksta versiju. | **Ņemts vērā.**  Rīkojuma projekta pielikums pārstrādāts, iekļaujot kopsavilkuma redakciju no precizētā projekta detalizētā apraksta, ko VARAM ir saskaņojusi ar 2019. gada 18. marta vēstuli Nr. 14-21/2402. | **Skatīt precizēto rīkojuma projekta pielikumu** | |
|  | Rīkojuma projekts; Anotācija | **Tieslietu ministrija (saņemts papildus)**  Izsakām iebildumu attiecībā uz rīkojuma projekta 3.punktā paredzēto iespēju sistēmas uzturēšanas izdevumus segt no valsts budžeta iestādēs ietaupītā finansējuma. Norādām, ka iespējamais ietaupījums tiek rēķināts indikatīvi un uz indikatīvu aprēķinu pamata nav pieļaujama finansējuma pārdale no citiem resoriem, lai segtu sistēmas uzturēšanas izmaksas. Aprēķiniem jābūt pamatotiem, balstītiem uz faktiem un precīzi nosakāmiem katras iestādes ieguvumiem un ietaupījumiem. Piemēram, ļoti subjektīvs ir pieņēmums, ka izdevumu samazinājums radīsies no tā, ka, uzlabojot darbinieku piemērotību amatam un par 15 % samazinot darbinieku aizplūšanu no valsts pārvaldes (piedāvājot atbilstošākas vakances, nodrošinot izaugsmes iespējas utt.), 4 000 amata vietām gadā tiktu novērsts triju mēnešu adaptēšanās periods, kura laikā darbinieka ieguldījums vidēji sasniedz 80 % no pilna ieguldījuma, un, ņemot vērā vidējā atalgojuma apakšējos griestus valsts pārvaldē 5 euro/stundā, kopā tas ir apmēram 288 000 euro gadā. Šāda aprēķina formula varētu tikt izmantota ražošanas sfērā, kur ir svarīgs izlaistās produkcijas daudzums noteiktā laika periodā, par kuru var tikt gūti ieņēmumi. No Valsts kancelejas sniegtā apraksta nav skaidrs, kā tieši veidojas ietaupījums kādai no valsts iestādēm šajā gadījumā un kas ir pozīcija, kas šobrīd rada papildus izdevumus (virs nolīgtās mēnešalgas), kas ieviešot sistēmu neradīsies. Līdz ar to šādi aprēķini ir ļoti indikatīvi un nav piemērojami, lai identificētu iespējamos ietaupījumus iestāžu budžetā, ko būtu iespējams pārdalīt citiem mērķiem. Papildus tam, norādām, ka, lai iestādēm būtu iespējams aprēķināt iespējamos ietaupījumus, sistēmai ir jābūt pabeigtai, darboties spējīgai un savu efektivitāti pierādījušai. Ja sistēmas ieviešana konkrētai iestādei nerada vismaz vienai amata vietai paredzēto funkciju samazinājumu, tad finansējuma pārdale nav iespējama. | **Panākta vienošanās saskaņošanas laikā.**  Skaidrojam, ka esošajā projekta stadijā ir iespējami tikai indikatīvi aprēķini, kuri tiks precizēti atbilstoši projekta īstenošanai un tās laikā iegūtajai precīzākai informācijai. Attiecībā uz sociālekonomiskā ieguvuma aprēķina metodiku uzskatām, ka esošajā projekta attīstības stadijā, ņemot vērā pieejamo informāciju, tā ir korekta un parāda ieguvumu valsts pārvaldei kopumā.  Papildus norādām, ka prasības projekta iesniedzējam uz projekta iesniegšanas brīdi izstrādāt izmaksu un ieguvumu analīzi ir noteiktas saskaņā ar Ministru kabineta 2015.gada 17.novembra noteikumu Nr.653 “Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” 15.punktu, kā arī saskaņā ar Centrālās finanšu un līgumu aģentūras izstrādāto projektu iesniegumu atlases nolikumu. Vēršam uzmanību, ka uz projekta iesniegšanas brīdi izmaksu un ieguvumu analīze var būt izstrādāta tikai uz pieņēmumu un indikatīvu aprēķinu pamata, ko paredz arī projektu iesniegumu atlases nolikums. Savukārt aprēķinu pamatojums, kas balstīts uz faktiem un precīzāk nosakāmiem katras iestādes ieguvumiem var tikt izstrādāts tikai projekta ieviešanas laikā tuvāk noslēguma posmam, kā rezultātā rīkojuma projekta 4.punkts uzdod Valsts kancelejai līdz 2020. gada 30. jūnijam sagatavot priekšlikumus par iespējām sistēmas uzturēšanas izdevumus segt no valsts budžeta iestādēs ietaupītā finansējuma. Papildus norādām, ka rīkojuma projekts neizvirza jaunus nosacījumus vai būtiski atšķirīgus pieņēmumus izmaksu un ieguvumu analīzes metodikā salīdzinājumā ar jau spēkā esošo Ministru kabineta 2017.gada 13.septembra rīkojumu Nr.500 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)”, kuru pirms apstiprināšanas Ministru kabinetā ir saskaņojušas visas atbildīgās ministrijas. |  | |
|  | Rīkojuma projekta pielikums | **Tieslietu ministrija (saņemts papildus)**  Tieslietu ministrija un ministrijas padotībā esošās iestādes šobrīd izmanto Resursu vadības sistēmu Horizon, kurā tiek ieguldīti lieli resursi, to regulāri pilnveidojot atbilstoši esošai situācijai. Vienlaikus konkursu vakantajam amatam organizē un tā norisi nodrošina, izmantojot programmu Visma EasyCruit.  Ņemot vērā iepriekš minēto, ieviešot Valsts pārvaldes cilvēkresursu vadības informācijas sistēmu (CIVIS), ir jāizstrādā un jāievieš tehnoloģiskais risinājums, kas nodrošinās datu sasaisti ar iepriekš minētajām sistēmām. | **Ņemts vērā.**  Skaidrojam, ka CIVIS ir paredzēta integrācija ar RVS “Horizon”. |  | |
| **Priekšlikumi** | | | | | |
| 1. | Rīkojuma projekts | **Finanšu ministrija**  Lūdzam papildināt rīkojuma projektu ar jaunu punktu, kas nosaka VK kā atbildīgo par projekta īstenošanu un projekta aprakstā plānoto rezultātu (tai skaitā finanšu, rezultāta un iznākuma rādītāju) sasniegšanu, ņemot vērā, ka iepriekšējais rīkojums tiek atzīts par spēkā neesošu. | **Ņemts vērā.** | | 3. Noteikt Valsts kanceleju par projekta iesniedzēju un atbildīgo par projekta īstenošanu un projekta aprakstā plānoto rezultātu (tai skaitā finanšu, rezultāta un iznākuma rādītāju) sasniegšanu. |
| 2. | Anotācija | **Finanšu ministrija**  Lūdzam papildināt anotācijas I sadaļas “Tiesību akta projekta izstrādes nepieciešamība” 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ar informāciju par jau īstenošanā esošo Projektu, t.i., sniegt aprakstu, kas šobrīd ir paredzēts Projektā, kas ir konstatētās problēmas, dēļ kurām nepieciešams veikt izmaiņas spēkā esošajā MK rīkojumā Nr.500[[1]](#footnote-1) un Projektā. | **Ņemts vērā.** | | **Skatīt precizēto anotāciju** |
| 3. | Anotācija | **Vides aizsardzības un reģionālās attīstības ministrija**  Anotācijas I sadaļas “Tiesību akta izstrādes nepieciešamība” 1. punktā “Pamatojums” 2. apakšpunktā norādīta atsauce uz aktualitāti zaudējušo deklarāciju par Māra Kučinska vadītā Ministru kabineta iecerēto darbību. Lūdzam svītrot. | **Ņemts vērā.** | | **Skatīt precizēto anotāciju** |
| 4. | Anotācija | **Vides aizsardzības un reģionālās attīstības ministrija**  Ņemot vērā, ka rīkojuma projekta 4. punkts paredz atzīt par spēku zaudējušu Ministru kabineta 2017. gada 13. septembra rīkojumu Nr. 500, lūdzam anotācijā norādīt sasaisti ar šo rīkojumu, kā arī skaidrot kāpēc tiek izdots jauns, nevis grozīts esošais rīkojums. | **Ņemts vērā.** | | **Skatīt precizēto anotāciju** |
| 5. | Anotācija | **Finanšu ministrija**  Lūdzam precizēt anotācijas III sadaļas 6.punktu, norādot, ka Projekts jau tiek realizēts, nevis tiks realizēts. | **Ņemts vērā.** | | **Skatīt precizēto anotāciju** |
| 6. | Rīkojuma projekta pielikums | **Finanšu ministrija**  Lūdzam izteikt pielikuma virsrakstu šādā redakcijā:  “Personāla vadības platformas projekts. Projekta apraksts (kopsavilkums).”. | **Ņemts vērā.** | | Personāla vadības platformas projekts. Projekta apraksts (kopsavilkums). |
| 7. | Rīkojuma projekta pielikums | **Finanšu ministrija**  Lūdzam skaidrot pielikumā ietverto informāciju, ka “*paplašinātajā projekta tvērumā NEVIS funkcionalitātes attīstība tiks iekļauta papildus, ja tā iekļausies projekta finansējumā, ņemot vērā projektā iekļauto personāla administrēšanas funkcionalitāti ar augstāku prioritāti*”, ņemot vērā, ka MK rīkojuma Nr.500 anotācijā tika norādīts, ka “*CIVIS projekta attīstība un ieviešana ir uzskatāma par NEVIS ilgtspējas un transformācijas nodrošinājumu kaut arī NEVIS kā atsevišķa sistēma netiks turpmāk uzturēta un attīstīta*”. | **Ņemts vērā.**  Skaidrojam, ka, veicot tirgus izpēti, tika noskaidrots – lai pilnvērtīgi attīstītu vēlamos Personāla vadības platformas funkcionālos procesus (personāla administrēšana, atlīdzības vadība un analīze, talantu vadība, ieskaitot augstākā līmeņa vadītāju atlasi un attīstību, vakanču pārvaldība un mobilitāte, sadarbība un komunikācija, darbalaika uzskaite un darba snieguma vadība) pilnā komplektācijā, pastāv liela varbūtība, ka projektam atvēlētais finansējums 2 000 000 Eur apmērā varētu izrādīties nepietiekams. Tas nozīmē, ka ir jāizvēlas prioritāri attīstāmie procesi, kuri noteikti jārealizē CIVIS projekta ietvaros un sekundāri attīstāmie procesi, kuri paliek kā vēlamie, ja tam pietiek finansējuma. Ņemot vērā, ka personāla administrēšanas process ir jauns CIVIS projekta tvēruma kontekstā, kā arī pietiekami resursu ietilpīgs, bet ļoti būtisks virzībā uz vienoto pakalpojumu centra izveidi personāla vadības procesu nodrošināšanai valsts pārvaldē, tam tika noteikta augstāka prioritāte nekā jau funkcionējošajam darba snieguma vadības (NEVIS) procesam. Tādējādi situācija kopš MK 13.09.2017. rīkojuma Nr.500 apstiprināšanas, kurā NEVIS tika ietverts kā pilnvērtīgs attīstāmais nākotnes risinājums CIVIS ietvaros, ir būtiski mainījusies. Tomēr, kaut arī NEVIS tiek iekļauts vēlamo attīstāmo procesu sarakstā finansējuma pietiekamības gadījumā, tas gan nenozīmē, ka NEVIS funkcionalitāte tiks pārtraukta vai tā ilgtspēja apdraudēta. NEVIS turpinās funkcionēt esošajā statusā, līdz to būs iespējams pilnvērtīgi integrēt CIVIS projektā, kur kopā ar citiem personāla vadības procesiem tas tiks attīstīts un pilnveidots. | |  |
| 8. | Rīkojuma projekta pielikums | **Finanšu ministrija**  Atbilstoši pielikumā (3.lpp. pēdējā rindkopā) norādītajai informācijai tiks sasniegti MK noteikumu Nr.653 7.1. un 7.2.apakšpunktā noteiktie rādītāji – uzskaitīti rādītāji: “pilnveidoti darbības procesi”, “informācijas sistēma” un “publicētas atvērto datu kopas”. Vēršam uzmanību, ka uzskaitītie rādītāji “informācijas sistēma” un “publicētas atvērto datu kopas” nav MK noteikumu Nr.653 7.punktā noteiktie rādītāji. Ņemot vērā minēto, lūdzam precizēt pielikumā ietverto informāciju par projekta rādītājiem, norādot tikai MK noteikumu Nr.653 7.punktā noteiktos rādītājus, pārējos norādot kā projektam papildu noteiktos rādītājus. | **Ņemts vērā.** | | **Skatīt precizēto rīkojuma projekta pielikumu** |

|  |  |
| --- | --- |
| Atbildīgā amatpersona | Gints Rasa |
|  | (paraksts)\* |

|  |
| --- |
| (par projektu atbildīgās amatpersonas vārds un uzvārds) |
| Valsts kancelejas Eiropas Savienības struktūrfondu departamenta projektu vadītājs |
| (amats) |
| Tālr.: 67082952; Fakss: 67082968 |
| (tālruņa un faksa numurs) |
| [gints.rasa@mk.gov.lv](mailto:gints.rasa@mk.gov.lv) |
| (e-pasta adrese) |

2019.05.15. 13:27

14 131

Gints Rasa, 67082952; gints.rasa@mk.gov.lv

1. MK 2017.gada 13.septembra rīkojums “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)” [↑](#footnote-ref-1)